kalixlouiis/myanmar-wikipedia-corpus huggingface dataset:
) ၂၀၁၂ခုနှစ်မှစတင်ပြီး ကန္နီသီ လေကြောင်းလိုင်းမှ ထိုကျွန်းပေါ်တွင် လေယာဉ်ကွင်းတည်ဆောက်နိုင်ရန်ကြိုးစားခဲ့သည်။
ကန် လေကြောင်းလိုင်းက ၃၂ဟက်တာရှိသော မြေပြင်တွင် နေ့စဉ် ခရီးသည် ၁၀၀၀ခန့် အားဝန်ဆောင်မှုပေးနိုင်ရန်နှင့် အေအာတီ ၇၂-၆၀၀ အမျိုးအစား လေယာဉ်များအသုံးပြုနိုင်သည့် ၁၀၉၅ မီတာရှည်လျားသော လေယာဉ်ပြေးလမ်းတည်ဆောက်ရန်အတွက ဘတ် သန်း၅၀၀ခန့် အသုံးပြုခဲ့သည်။
ထိုပရောဂျက်အား ကနဦးက ဘတ် သန်း ၉၀၀ ခန့် ကုန်ကျမည်ဟု ခန့်မှန်းခဲ့သော်လည်း ယခုအခါ ဘတ် ၂ ဘီလျံခန့် ကုန်ကျမည်ဟု ခန့်မှန်းရသည့်အပြင် အခြား ကုန်ကျစရိတ်များခြင်း၊ သဘာဝပတ်ဝန်းကျင်ထိန်းသိမ်းရေးဥပဒေများနှင့် ရင်ဆိုင်ရခြင်း စသည့်ကိစ္စရပ်များကြောင့် ခတ္တရပ်ဆိုင်းထားရသည်၏။
အုပ်ချုပ်ရေး ဗဟိုအုပ်ချုပ်ရေး ကော့ပငန်းကျွန်းအား ကော့တောင်ကျွန်း နှင့် အခြားကျွန်းငယ်များပေါင်း၍ ကော့ပငန်းနယ်(အမ်းဖိုး) (၁၄၂ကီလိုမီတာစကွဲ) တခုအဖြစ်ထားရှိသည်။
ထိုနယ်အား နယ်အငယ် ၃ခုထပ်မံခွဲထားသေးပြီး ၎င်းတို့အား အုပ်ချုပ်ရေးနယ်မြေ ၁၇ ခု ထပ်မံခွဲထားသေးသည်။
အမှတ် အမည် ထိုင်း ရွာများ လူဦးရေ1.Ko Pha-ngan810,0942.Ban Tai64,8653.Ko Tao32,357 ဒေသန္တရအုပ်ချုပ်ရေး ထိုနယ်အတွင်း ဒေသန္တရအုပ်ချုပ်ရေးနယ်မြေခွဲ ၄ခုရှိသည်။
ကော့ပငန်း သည် ကော့ပငန်းနှင့် ဘန့်သိုက် နယ်မြေခွဲ၏အစိတ်အပိုင်းတွင် ပါဝင်သည်။
ဖက်ပငန်းသည် ကော့ပငန်းနယ်မြေခွဲ၏ အစိတ်အပိုင်းတွင် ပါဝင်သည်။
ဘန်းသိုက်သည် ဘန်းသိုက်နယ်မြေခွဲ၏ အစိတ်အပိုင်းတွင်ပါဝင်သည်။
ရှေးက ဤကျွန်းအား ကော့စမွေခရိုင်မှ အုပ်ချုပ်ခဲ့သည်။
ထို့နောက် ၁၉၇၀ခုနှစ် အောက်တိုဘာလ ၁ ရက်နေ့တွင် နယ်မြေငယ်အဖြစ် ခွဲထွက်ခဲ့ပြီး ကော့ငငန်းနှင့် ဘန်းသိုက်တို့ ပါဝင်လာခဲ့သည်။
၁၉၇၇ ခုနှစ် ဧပြီလ ၁၂ရက်တွင် နယ်တစ်ခုဖြစ် ဖြစ်လာခဲ့သည်။
ကော့တောင် နယ်ခွဲအား ၁၉၈၂ခုနှစ် ဩဂုတ်လ ၁၅ရက်တွင် ကော့ငန်းနယ်မြေခွဲ ကျေးရွာအုပ်ချုပ်မှုအဆင့်မှ ခွဲထုတ်လာနိုင်ခဲ့သည်။
ပတ်ဝန်းကျင်ဆိုင်ရာပြဿနာများ ၂၀၁၈ ခုနှစ်အတွင်းရရှိသည့် အချက်အလက်များအရ ကျွန်းသည်တစ်နှစ်လျှင် လာရောက်လည်ပတ်သူပေါင်း ၄၅၈၀၀၀ခန့် လက်ခံရရှိသည်။
ထိုဧည့်သည်များနှင့်ကျွန်းသားများသည် တစ်နှစ်လျှင်အမှိုက်တန်ချိန် ၇,၃၀၀ ခန့်ထုတ်လုပ်သည်။
၎င်းအကျိုးဆက်ကြောင့် မသန့်ရှင်းသောစွန့်ပစ်ရေများ နှင့် ဆက်လက်ဖြစ်ပေါ်နေသော သန္တာကျောက်တန်းများအရောင်ညှိုးနွမ်းခြင်း ပြဿနာများဖြစ်လာသည်။
ပညာရေး ထိုင်းကျောင်းများ ကျွန်းပေါ်ရှိကလေးများအတွက် ထိုင်းအစိုးရကျောင်း ၁၀ကျောင်းခန့်ရှိသည်။
ပညာရေးမှာ အလကားဖြစ်သော်လည်း နိုင်ငံခြားသားများဖြစ်ပါက ထိုင်းစကားရေးတတ်ရန်နှင့် ပြောတတ်ရန်လိုသည်။
နိုင်ငံခြားသားများအတွက် ကျောင်းများ ပုဂ္ဂလိကပညာရေးဆိုင်ရာအဖွဲ့အစည်းများသည်အင်္ဂလန်နိုင်ငံ၏အမျိုးသားသင်ရိုးညွှန်းတမ်းကိုလိုက်နာလျက်ရှိသည်။
ကလေးထိန်းကျောင်း Learning Tree Nursery & Kindergarten ကို ၂ နှစ်မှ ၇ နှစ်အရွယ်ကလေးများအတွက် ၂၀၀၈ ခုနှစ်တွင်ဖွင့်လှစ်ခဲ့သည်။
မူလတန်းကျောင်း သီရိပညာ(Si Ri Panya) နိုင်ငံတကာကျောင်းအား အသက် ၅နှစ်မှ ၁၁အရွယ်ကလေးများအတွက် ပညာသင်ပေးနိုင်ပြီး ၂၀၁၂ခုနှစ်တွင်ဖွင့်လှစ်ခဲ့သည်။
အလယ်တန်းအောက် ကျောင်း Wisdom College Tutorial School သည် ကိန်းဘရစ်သင်ရိုးညွှန်းတမ်းအတိုင်းသင်ကြားပေးပြီး အသက် ၁၁မှ ၁၄နှစ်အရွယ်ကလေးများ တတ်ရောက်သင်ကြားနိုင်သည်။
ဤကျောင်းသည်ကလေးများ၏ပညာရေးတိုးတက်မှုနှင့်ပျော်ရွှင်မှုအကြားမျှတမှုရှိစေရန ်ပြင်ပသင်ကြားမှုများကိုလည်းပြုလုပ်သည်။
ထပ်မံဖတ်ရှုရန် ကိုးကား။
ကိုးကား ကဏ္ဍ:ထပ်တယူနှင့် အလားတူငှက်များ ကဏ္ဍ:အရှေ့တောင်အာရှတွင် တွေ့ရှိရသော ငှက်များ ကဏ္ဍ:နီပေါနိုင်ငံတွင် တွေ့ရှိရသော ငှက်များ ကဏ္ဍ:ဘူတန်နိုင်ငံတွင် တွေ့ရှိရသော ငှက်များ ကဏ္ဍ:မြန်မာနိုင်ငံတွင် တွေ့ရှိရသော ငှက်များ ကဏ္ဍ:တရုတ်နိုင်ငံတွင် တွေ့ရှိရသော ငှက်များ။
ကိုးကား ကဏ္ဍ:ထပ်တယူနှင့် အလားတူငှက်များ ကဏ္ဍ:ဘူတန်နိုင်ငံတွင် တွေ့ရှိရသော ငှက်များ ကဏ္ဍ:ယူနန်ပြည်နယ်တွင် တွေ့ရှိရသော ငှက်များ။
ခေါင်းစိမ်းပိန်ညင်း (Rufous-collared Kingfisher) ကိုးကား ကဏ္ဍ:ပိန်ညင်းငှက်များ။
ပိန်ညှင်းပြာနီ (Banded Kingfisher) ကိုးကား ကဏ္ဍ:ပိန်ညင်းငှက်များ။
ဆင်ပိန်ညင်း (Stork-billed Kingfisher) ကိုးကား ကဏ္ဍ:ပိန်ညင်းငှက်များ။
ပိန်ညင်းဝါ (Brown-winged Kingfisher) ကိုးကား ကဏ္ဍ:ပိန်ညင်းငှက်များ။
ပိန်ညင်းညို (Ruddy Kingfisher) ကိုးကား ကဏ္ဍ:ပိန်ညင်းငှက်များ။
ပိန်ညင်းရင်ဖြူ (White-throated Kingfisher) ကိုးကား ကဏ္ဍ:ပိန်ညင်းငှက်များ။
ပိန်ညင်းခေါင်းမဲ (Black-capped Kingfisher) ကိုးကား ကဏ္ဍ:ပိန်ညင်းငှက်များ။
ယူအေးဖာ ဥရောပဖလား ဘောလုံးပြိုင်ပွဲ () သည် သမားရိုးကျအားဖြင့် ယူရို ခေါ်ဝေါ်သုံးစွဲကြပြီး ဥရောပဘောလုံးအဖွဲ့ချုပ် ၏ အဖွဲ့ဝင်နိုင်ငံများက ပြိုင်ဆိုင်ကြသော ဘောလုံးပြိုင်ပွဲတစ်ရပ်ဖြစ်သည်။
၁၉၆၀ မှစတင်၍ လေးနှစ်တစ်ကြိမ် ကျင်းပလာ၍ ဖီဖာ ကမ္ဘာ့ဖလား ပြိုင်ပွဲကျင်းပသောနှစ်များကြားရှိ စုံကိန်းရှိသော နှစ်များတွင် ကျင်းပသည်။
မူလက ဥရောပ နိုင်ငံများဖလား (European Nations' Cup) ဟုခေါ်တွင်ခဲ့ပြီး ၁၉၆၈တွင် လက်ရှိအမည်ကို ပြောင်းလဲခဲ့သည်။
၁၉၉၆ ယူရိုမှအစပြုလျှက် သီးသန့်ပြိုင်ပွဲများကို "UEFA Euro [year]" အမည်ပုံစံဖြင့် များသောအားဖြင့် ရည်ညွှန်းကြပြီး ဤပုံစံသည် ရှေးယခင်ပြိုင်ပွဲများကိုပါ အကျိုးသက်ရောက်မှုရှိစေသည်။
အလိုအလျှောက် ခြေစစ်ပွဲအောင်သော အိမ်ရှင်နိုင်ငံမှလွဲ၍ ပြိုင်ပွဲဝင်မည့် အသင်းများသည် ခြေစစ်ပွဲကစားရသည်။
၂၀၁၆ မတိုင်မချင်း ချန်ပီယံဖြစ်သော အသင်းများသည် Fifa Confederations Cup ပြိုင်ပွဲကို ပါဝင်ယှဉ်ပြိုင်နိုင်ခဲ့သည်။
သို့သော် မဖြစ်မနေ ပါဝင်ကစားရန်တော့ မလိုအပ်ပေ။
ဥရောပ ချန်ပီယံဖလားပြိုင်ပွဲ (၁၅) ခုကို နိုင်ငံအသင်း (၁၀) သင်းမှ အနိုင်ရရှိထားပြီး ထိုအနိုင်ရ အသင်းများမှာ ဂျာမနီ အမျိုးသား ဘောလုံးအသင်း၊ စပိန် အမျိုးသား ဘောလုံးအသင်း တို့က သုံးကြိမ်စီ၊ ပြင်သစ် အမျိုးသား ဘောလုံးအသင်းနှင့် အီတလီ အမျိုးသား ဘောလုံးအသင်းတို့က နှစ်ကြိမ်၊ ဆိုဗီယက်ယူနီယံ အမျိုးသား ဘောလုံးအသင်း]၊ နယ်သာလန် အမျိုးသား ဘောလုံးအသင်း၊ ချက်ကိုစလိုဗက်ကီးယား အမျိုးသား ဘောလုံးအသင်း၊ ဒိန်းမတ် အမျိုးသား ဘောလုံးအသင်း၊ ဂရိ အမျိုးသား ဘောလုံးအသင်းနှင့် ပေါ်တူဂီ အမျိုးသား ဘောလုံးအသင်း တို့က တစ်ကြိမ်စီ ရရှိထားသည်။
လက်ရှိအချိန်ထိ စပိန်အသင်းသည် သမိုင်းတွင် နှစ်ကြိမ်ဆက် ရယူနိုင်ခဲ့သော အသင်းဖြစ်ကာ ၂၀၀၈နှင့် ၂၀၁၂ တို့တွင် ဖြစ်သည်။
ဖီဖာ ကမ္ဘာ့ဖလားပြိုင်ပွဲပြီးလျှင် ဒုတိယမြောက် ကြည့်ရှုသူအများဆုံးဖြစ်၍ ၂၀၁၂ ယူရို ဗိုလ်လုပွဲကို ကမ္ဘာအနှံ့ပရိသတ် သန်း(၃၀၀) က ကြည့်ရှုခဲ့ကြသည်။
ပြီးခဲ့သည့် ၂၀၁၆ ယူရိုပြိုင်ပွဲတွင် ပြင်သစ်က အိမ်ရှင်အဖြစ်ကျင်းပ၍ ပေါ်တူဂီအသင်းက ပြင်သစ်ကို အချိန်ပိုကစားချိန်တွင် ၁-၀ ဖြင့် ပါရီမြို့ ဆာန်ဒါနီ အရပ်ရှိ 'စတဲ ဒါ ဖရော့န်စ်' ကစားကွင်းတွင် အနိုင်ရရှိခဲ့သည်။
ထိုပွဲကို လူပေါင်း (၂၄၈) သန်းက ကြည့်ရှုခဲ့ကြရာ ဥရောဖလားသမိုင်းတွင် ဒုတိယမြောက် ကြည့်ရှုသူအများဆုံးပွဲဖြစ်ခဲ့သည်။
မှတ်စု ကိုးကား ကဏ္ဍ:ယူအီးအက်ဖ်အေ ဥရောပဖလား ပြိုင်ပွဲ။
ကိ ဒေးဖတ် နျူဟွမ် () သည်လာအိုနိုင်ငံမှနာမည်ကြီးအဆိုတော်တစ် ဦး ဖြစ်ပြီး Num Kosin ၏အဖွဲ့ဝင်တစ် ဦး ဖြစ်ပြီးသူ့တွင်မောင်နှမနှစ်ယောက်ရှိပြီးသူ၏မိဘများမှာ Kosin နှင့် Bounkerd ဖြစ်သည်။
သူ၏ကျော်ကြားသော“ Nam Ta Kway” “ Jee Hoy” “ Miea Mak Phay” “ Fah Oum Fon Kue Kon Oum Nong” ကဲ့သို့သော သီချင်းများ။
သူသည် ၂၀၂၀၊ ဧပြီ ၂၄ ရက်တွင် ကျောက်ကပ်ပျက်ခြင်းကြောင့်သေဆုံးခဲ့သည်။
ရည်ညွှန်း Category:အာရှ အဆိုတော်များ Category:၁၉၇၂ မွေးဖွားသူများ ကဏ္ဍ:၂၀၂၀ ကွယ်လွန်သူများ။
လမ်းဆုံးလျှင် ရွာတွေ့သည် မြန်မာ စကားပုံတစ်ခု ဖြစ်သည်။
ရှင်းလင်းချက် လူသွားလမ်းကိုတွေ့၍ ထိုလမ်းအတိုင်း အဆုံးအထိ လိုက်သွားလျှင် ရွာကို တွေ့နိုင်သည်။
ထိုနည်းတူ အလုပ်တစ်ခုကို အဆုံးတိုင်လုပ်လျှင် အောင်မြင်မှု အကျိုးတရား ရနိုင်သည်။
"လမ်းဆုံးလျှင် ရွာတွေ့မှာပဲလို့ အားခဲပြီး တရားမှန်တဲ့အတိုင်း ထိထိရောက်ရောက် လုပ်မယ်၊ ဒီအတိုင်း အကြံယူထားပြီးပြီဗျာ။
" [၁၂၉၆] ကြီးပွားရေး၊ ၃၊ ၆။
ဒီးဒုတ် ခင်မြိုင် (၁၉၁၉-၁၉၈၉) သည် မြန်မာနိုင်ငံသား သဘင်အနုပညာရှင် ဖြစ်သည်။
ငယ်ဘဝ ပဲခူးတိုင်း ကဝမြို့နယ် ပေါက်ကုန်းရွာနေ ဦးပု ဒေါ်အေးဆိုင်တို့မှ ၁၉၁၉ ခု၊ ဖေဖော်ဝါရီလ ၂၆ ရက်တွင် မွေးသည်။
ငယ်မည်မှာ မထွေးဖြစ်သည်။
"အငြိမ့်မင်းသမီး ဒီးဒုတ်ခင်မြိုင်"၊ လုပ်သား ပြည်သူ့နေ့စဉ်။
၁၉၈၉ စက်တင်ဘာ ၁၇။
အနုပညာခရီး မိခင်ဘက်၌ ဒေါ်စိန်ချယ် ဒေါ်သောင်း စသော နာမည်ကြီး မင်းသမီးများရှိသည်။
အသက် ၁၂ နှစ်ကျော်အရွယ်ကပင် ခေါင်းဆောင်မင်းသမီး ဖြစ်လာသည်။
အောင်ဗညိုကဲ့သို့ မီးစလွယ်အကကိုလည်းကောင်း၊ ဗန္ဓုလကျော်စိန်ကဲ့သို့ ဓားသုံးချောင်းအကကိုလည်းကောင်း မင်းသားများနည်းတူ ကနိုင်သည့်အတွက် လူသိများသည်။
အငှားများသော အရပ်များမှာ ဧရာဝတီတိုင်းတခွင်နှင့် ထားဝယ်မြို့တို့ ဖြစ်သည်။
ဘုရင်ခံဧည့်ခံပွဲတွင် အခြားအငြိမ့်များနှင့်အတူ အပြိုင်ကရရာ ရွှေတံဆိပ်ရသည်။
ထိုပွဲတွင် ဒီးဒုတ် ဦးဘချိုက ဒီးဒုတ်ခင်မြိုင်ဟု ဘွဲ့ပေးသည့်အတွက် နောင်လည်း ထိုအမည်ကိုယူလေသည်။
တက်လူတင်ရွှေဇာတ်တွင် ကနေစဉ် အိမ်ထောင်ကျသွားသော မင်းသမီး အောင်သန်းကြည်က ကိုယ်စားကပေးရန် တောင်းပန်သဖြင့် ထိုဇာတ်တွင် ရှစ်လကြာ ကသည်။
ဦးအလီထံ၌ သီချင်းကြီး အဆိုသင်ကာ ဗြိတိသျှဘားမားတိုက်တွင် သီချင်းများ ဓာတ်ပြားသွင်းဖူးသည်။
အိမ်ထောင်ကျသည့်နောက် အနုပညာအလုပ်ကို လုံးဝရပ်နားလိုက်သည်။
မိသားစုဘဝ ဗိုလ်ကြီး မောင်မြနှင့် လက်ထပ်ကာ ကျိုက်လတ်မြို့တွင် အခြေချသည်။
ဘဝနိဂုံး ၁၉၈၉ မတ်လ ၂၃ ရက်တွင် ရန်ကုန်အနောက်ပိုင်းဆေးရုံ၌ နှလုံးအားနည်း သွေးတိုး ပန်းနာရင်ကျပ်ရောဂါစုဖြင့် လွန်သည်။
ကိုးကား ကဏ္ဍ:မြန်မာ သဘင်ပညာရှင်များ။
ဖီဖာ (/ဖီးဖာ/) (အတိုကောက် : FIFA; , ) သည် အကျိုးမြတ်မယူသော အဖွဲ့အစည်းတစ်ခုဖြစ်၍ ဘောလုံး၊ ဖူဆယ်ဘောလုံး၊ သဲသောင်ပြင်ဘောလုံးအားကစားများ ကို စီမံကွပ်ကဲအုပ်ချုပ်သောအဖွဲ့အစည်းဖြစ်သည်။
ဘောလုံးအားကစား၏ အမြင့်ဆုံး အုပ်ချုပ်သည့် အဖွဲ့အစည်းဖြစ်သည်။
ဖီဖာကို ၁၉၀၄ တွင် တည်ထောင်ခဲ့၍ ဘယ်လ်ဂျီယံ၊ ဒိန်းမတ်၊ ပြင်သစ်၊ ဂျာမနီ၊ နယ်သာလန်၊ စပိန်၊ ဆွီဒင်၊ ဆွစ်ဇာလန်၊ စသော အမျိုးသား ဘောလုံးအသင်းများကြားရှိ ပြိုင်ပွဲများကို ကြီးကြပ်ရန်ဖြစ်သည်။
ရုံးချုပ်ကို ဇူးရစ်ချ်မြို့တွင်ထားရှိပြီး အဖွဲ့ဝင်နိုင်ငံ(အသင်း)များမှာ ယခုအခါ (၂၁၁) နိုင်ငံအထိရှိလေသည်။
ထိုအမျိုးသား ဘောလုံးအသင်းများသည် သက်ဆိုင်ရာ ဒေသကြီးများ၏ အဖွဲ့အစည်းတစ်ခုခု၏ အဖွဲ့ဝင်ဖြစ်ရမည်။
ကမ္ဘာကို ဒေသကြီးခြောက်ခုဖြင့် ပိုင်းခြားထားသည်။
အာဖရိက၊ အာရှ၊ ဥရောပ၊ မြောက်/အလယ် အမေရိကနှင့် ကာရစ်ဘီယံ၊ သမုဒ္ဒရာပိုင်း၊ တောင်အမေရိကတို့ဖြစ်ကြ၏။
ဖီဖာသည် ၎င်း၏အဖွဲ့အသည်းဆိုင်ရာ နည်းဥပဒေများ၌ ရည်ရွယ်ချက်အများအပြားကို အကြမ်းဖော်ပြထားရာ ဘောလုံးအားကစားကို နိုင်ငံတကာတွင် ဖွံ့ဖြိုးရေး၊ လူတိုင်းကစားနိုင်ခွင့်ရှိစေရန် ကြိုးပမ်းမှုများ လုပ်ဆောင်ရေးနှင့် ဂုဏ်သိက္ခာရှိပြီး မျှတသည့်ကစားခြင်းဖြစ်စေရန် ထောက်ခံအားပေးရေးတို့ပါဝင်သည်။
ဖီဖာသည် နိုင်ငံတကာ အဓိကဘောလုံးပြိုင်ပွဲများနှင့်ပတ်သက်၍ မြှင့်တင်ခြင်း၊ ဖွဲ့စည်းစီမံခြင်းတို့အတွက် တာဝန်ယူကိုင်တွယ်ကာ အထူးအားဖြင့် ၁၉၃၀မှစတင်ကျင်းပခဲ့သော ဖီဖာ ကမ္ဘာ့ဖလားပြိုင်ပွဲ၊ ၁၉၉၁မှစတင်ကျင်းပခဲ့သော ဖီဖာ အမျိုးသမီး ကမ္ဘာ့ဖလားပြိုင်ပွဲ တို့ဖြစ်သည်။
ဘောလုံးအားကစား၏ ဥပဒေစည်းမျဉ်းများကို ဖီဖာက တစ်ဖွဲ့တည်း ချမှတ်မှုမရှိသော်လည်း ( နိုင်ငံတကာ ဘောလုံးအားကစား အဖွဲ့အစည်း ကြီးကြက်ကွပ်ကဲရေးအဖွဲ့ (International Football Association Board) ကလုပ်ဆောင်၏။
ထိုအဖွဲ့ကြီးတွင် ဖီဖာမှာ အဖွဲ့ဝင်ဖြစ်သည်) ဖီဖာက ၎င်း၏ ပြိုင်ပွဲများအားလုံးတွင် ထိုစည်းမျဉ်များကို အသုံးပြု၊ ပြဋ္ဌာန်းခြင်းများ ပြုလုပ်သည်။
ဖီဖာ၏ ပြိုင်ပွဲအရပ်ရပ်သည် ပြိုင်ပွဲအတွက် စရိတ်ကျခံလှူဒါန်း၊ ကမကထပြုခြင်းများမှ ဝင်ငွေရရှိ၍ ၂၀၁၈တွင် ပဖွဲ့သည် အမေရိကန်ဒေါ်လာ သန်း (၄,၀၀၀) ကျော်ဝင်ငွေရရှိခဲ့ရာ ၂၀၁၅-၁၈ ရာသီစက်ဝန်းကာလကို အသားတင် အမြတ်ငွေ သန်း (၁,၂၀၀)၊ အရံငွေကြေး သန်း (၂,၇၀၀) ဖြင့် အဆုံးသတ်နိုင်ခဲ့သည်။
စုံစမ်းရေး သထင်းထောက်များက ဖီဖာ၏ ခေါင်းဆောင်ပိုင်သည် အကျင့်ပျက်ချစားခြင်း၊ လာဘ်စားခြင်း၊ ဆက် ဘလတ္တာ၏ ဖီဖာဥက္ကဋ္ဌရွေးချယ်ခြင်း၊ ၂၀၁၈ နှင့် ၂၀၂၂ တို့တွင် ရုရှားနှင့် ကာတာနိုင်ငံများကို အိမ်ရှင်အဖြစ် အဖွဲ့၏ ဆုံးဖြတ်ခြင်းများတွင် မဲ မသမာမှုများလုပ်ဆောင်ခြင်း'' များနှင့် ပတ်သက်ဆက်စပ်မှုရှိသည်ဟု သတင်းထုတ်ပြန်ကြသည်။
ဤစွပ်စွဲချက်များက ဖီဖာ၏ အဆင့်မြင့် အရာရှိကိုးဦးနှင့် ပူးပေါင်းပါဝင်သော အလုပ်အမှုဆောင်ငါးဦးကို အမေရိကန်ပြည်ထောင်စု တရားရေးဌာနက 'တရားမဝင်လုပ်ငန်း လုပ်ဆောင်မှု' (racketeering)၊ (ဆက်သွယ်မှုများမှတစ်ဆင့်) ငွေကြေးမသမာမှု(လိမ်လည်မှု) (wire fraud)၊ ငွေကြေးခဝါချမှု (money laundering) စွဲချက်များဖြင့် စွဲချက်တင်ခဲ့သည်။
၂၀၁၅ မေ ၂၇ တွင် အရာရှိအချို့ကို ဆွစ်အာဏာပိုင်များက ဖမ်းဆီးခဲ့ကြသည်။
ထိုဆွစ်အာဏာပိုင်များကလည်း တစ်ပြိင်နက်၊ သီးသန့် စစ်ဆေးမှုများကို ၂၀၁၈ နှင့် ၂၀၂၂ ကမ္ဘာ့ဖလား အိမ်ရှင်ချထားပေးခြင်းအား စုံစမ်းစစ်ဆေးနေသော အဖွဲ့လည်းဖြစ်သည်။
ယူအက်စ်က စွဲချက်တင်ထားသော အရာရှိများကိုလည်း အမေရိကသို့ လွှဲပြောင်းပေးခဲ့သည်။
ဆက် ဘဘတ္တာ၊ မိရှဲ ပလတ်တီးနီအပါအဝင် များစွာသောအရာရှိများကို ဖီဖာ ကျင့်ဝတ်ထိန်းသိမ်းရေး ကော်မတီက ဆိုင်းငံ့ထားခဲ့သည်။
၂၀၁၇ အစောပိုင်း၌ ဖီဖာ ဥက္ကဋ္ဌ Gianni Infantinoက ၂၀၁၇ မေတွင်ကျင်းပသော ဖီဖာ ညီလာခံ၌ ကျင့်ဝတ်ထိန်းသိမ်းရေးကော်မတီ၏ ဥက္ကဋ္ဌနှစ်ဦး Cornel Borbély နှင့် Hans-Joachim Eckert တို့၏ ပြန်လည်ရွေးကောက်မှုဝင်ခြင်းကို တားဆီးရန်ကြိုးပမ်းမှု' အကြောင်း သတင်းထုတ်ပြန်မှုများမှာ လူသိထင်ရှား ဖြစ်လာခဲ့သည်။
Infantino ၏ ၂၀၁၇ မေ ၉ အဆိုပြုချက်အပြီး၌ ဖီဖာကောင်စီက ထိုနှစ်ဦးကို အသစ်ပြန်လည် မရွေးချယ်ရန် ဆုံးဖြတ်ခဲ့ကြသည်။
ထိုနှစ်ဦးနှင့်အတူ ကော်မတီ၏ အဖွဲ့ဝင် (၁၃)ဦးမှ (၁၁)ဦးကို ဖယ်ရှားခဲ့ကြသည်။
ပြိုင်ပွဲများ နိုင်ငံလက်ရွေးစင်အသင်းပြိုင်ပွဲများ ကမ္ဘာ့ဖလားဘောလုံးပြိုင်ပွဲ အသက် ၂၀ နှစ်အောက်ကမ္ဘာ့ဖလားဘောလုံးပြိုင်ပွဲ အသက် ၁၇ နှစ်အောက်ကမ္ဘာ့ဖလားဘောလုံးပြိုင်ပွဲ ဖူဆယ်ကမ္ဘာ့ဖလားပြိုင်ပွဲ ကမ္ဘာ့ဖလားသဲသောင်ပြင်ဘောလုံးပြိုင်ပွဲ အာရပ်ဖလားဘောလုံးပြိုင်ပွဲ (အာရပ်ကမ္ဘာမှနိုင်ငံလက်ရွေးစင်အသင်းများ) အမျိုးသမီးကမ္ဘာ့ဖလားဘောလုံးပြိုင်ပွဲ အသက် ၂၀ နှစ်အောက်အမျိုးသမီးကမ္ဘာ့ဖလားဘောလုံးပြိုင်ပွဲ အသက် ၁၇ နှစ်အောက်အမျိုးသမီးကမ္ဘာ့ဖလားဘောလုံးပြိုင်ပွဲ အမျိုးသမီးဖူဆယ်ကမ္ဘာ့ဖလားပြိုင်ပွဲ ** ကလပ်အသင်းပြိုင်ပွဲများ ကလပ်ကမ္ဘာ့ဖလားဘောလုံးပြိုင်ပွဲ အမျိုးသမီးကလပ်ကမ္ဘာ့ဖလားဘောလုံးပြိုင်ပွဲ ** ဖျက်သိမ်းပြီးနိုင်ငံလက်ရွေးစင်အသင်းပြိုင်ပွဲ ကွန်ဖက်ဒရေးရှင်းဖလားဘောလုံးပြိုင်ပွဲ မှတ်ချက်: ** ပြထားသောပြိုင်ပွဲများမှာ ကမ္ဘာ့ဘောလုံးအဖွဲ့ချုပ်မှ ပထမဆုံးအကြိမ်ကျင်းပရန် လျာထားသောပြိုင်ပွဲများဖြစ်သည်။
(ပထမဆုံးကျင်းပမည့်နှစ်ကိုမူ ဆုံးဖြတ်ရခြင်းမရှိသေးပါ။
) ကိုးကား ကဏ္ဍ:ဖီဖာ။
ထမင်းရည်ပူ လာ လျှာလွဲသည် မြန်မာ စကားပုံတစ်ခု ဖြစ်သည်။
ရှင်းလင်းချက် ခံတွင်းသို့ သွင်းလာသော ထမင်းရည်ပူကို လျှာသည် ထိမည်စိုး၍ ရှောင်လွဲသကဲ့သို့ ကိစ္စတစ်ခု၌ ပါဝင်ပတ်သက်လိုခြင်း မရှိသဖြင့် ရှောင်လွဲသည်။
"ကိုယ်စွမ်းတဲ့နေရာမှာ စိတ်ရောကိုယ်ပါ လွယ်ကူစွာ ကူညီရပါတယ်။
ထမင်းရည်ပူ လာ လျှာလွဲ ဆိုတာလို မပြုကောင်းဘူး။
" [၁၂၈၁] ပညာအလင်း၊ ၃၊ ၄။
ထပ်လွိုင်ပေါင်း စေတီသည် ထိုင်းနိုင်ငံ မယ်ဆိုင်မြို့တွင် တည်ရှိပြီး ထပ်လွိုင်ပေါင်း တောင်ကို အမည်စွဲ၍ ခေါ်သည်။
ထပ်(စေတီ), လွိုင်(တောင်), ပေါင်း(ကင်းမြီးကောက်)ဟူ၍ တိုက်ရိုက်ပြန်သော် ကင်းမြီးကောက်စေတီတောင်ဟု အဓိပ္ပာယ် ရသည်။
ခရစ်သက္ကရာဇ် ၁၇၆၆ တွင် အလောင်းမင်းတရား ဇင်းမယ် (ယခု ချင်းမိုင်)သို့ စစ်ချီစဉ် ဤစေတီကို တည်ထားပြီးနောက် သစ္စာ ဆိုခဲ့သည်။
ရှေးယခင် ဦးအောင်ဇေယျ တည်ထားစဉ် ထီးတော်မရှိ၊ မည်သူမှလည်း တင်ရန် ကြံစည်မရ၊ တင်ပြီးသည်နှင့် ထီးတော်မှာ မိုးကြိုးခပြီး မြေခရမြဲ ဖြစ်သည်။
၁၉၉၃ ဝန်းကျင်၌ မြန်မာနိုင်ငံ သံဃမဟာနာယကအဖွဲ့ ဥက္ကဋ္ဌဆရာတော် အဘိဓဇမဟာရဋ္ဌဂုရု ဦးသောဘိတ၊ သန်လျင်မင်းကျောင်းဆရာတော် ဘဒ္ဒန္တ ဝဏ္ဏသိရီ၊ မိုင်းဖုန်းဆရာတော် အရှင်ဉာဏသံဝရ (ကျောက်ဝမ်ကြူ)၊ တာချီလိတ်က နဂါးနှစ်ကောင် ဆရာတော်နှင့် လုံဖော့ဆရာတော်တို့ ဦးစီးပြီး ထီးတော် တင်လှူမှသာ အောင်မြင်ခဲ့သည်။
အမည်တွင်ပုံ ရွှေရောင်ဝင်းသော စေတီတော်၏ ခြေရင်း တနင်္ဂနွေ ၊ အင်္ဂါ ၊ စနေ၊ ရာဟု ထောင့်များ (ပါပထောင့် လေးထာင့်)တွင် ကင်းမြီးကောက် ကြီး လေးရုပ် ထုလုပ်ထားသောကြောင့် ဤ အမည် ရရှိသည်။
"သူ့ကိုနိုင်လို ဆကိုခို"ဟူသော ကိန်းခန်းအရ စီရင်ထားခြင်း ဖြစ်သည်။
ပွဲလမ်းသဘင် နယ်ခြားဖြစ်သော မယ်ဆိုင်နှင့် တာချီလိတ်ကြားရှိ တံတားအလယ်မှ မျှော်ကြည့်လျှင် ကောင်းစွာ ဖူးမြင်ရသည့် ထပ်လွိုင်ပေါင်း စေတီသည် ထိုင်းနိုင်ငံ အတွက်မူ အထူး အမွန်အမြတ်ထားရာ တန်ခိုးကြီးဘုရား တဆူ ဖြစ်ကာ၊ ေန့ထူးေန့မြတ်၌ ကုသိုလ်ပွဲ၊ အလှူပွဲ ကျင်းပလေ့ရှိပြီး၊ ရုပ်သံမှတဆင့် တတိုင်းပြည်လုံးသို့ ထုတ်လွှင့်ပြသ ဖူးမြော်စေသည်။
မြို့မြောက်ဘက် တောင်ကုန်းတွင် စံပယ်သော စေတီတော်သို့ တက်ရန် နဂါးရုပ်မုခ်ဦးဖြင့် မွမ်းမံထားသော စောင်းတန်းရှိသည်။
တောင်လယ်တွင် ဒုတိယမုခ် ရှိသေးကာ၊ ကားလမ်းလည်း ပေါက်၊ ခြေကျင်လျှောက်လည်း ရသည်။
နယ်ခြားတံတားမှ တောင်ဘက် တဖာလုံ၊ အနောက်ဘက် ကိုက် ၁၅၀ လျှောက်သော် ရောက်ရှိသည်။
ကိုးကား ကဏ္ဍ:ထိုင်းနိုင်ငံမှ စေတီပုထိုးနှင့် ဘုရားကျောင်းများ။
ပိန်ညင်းကုပ်ဖြူ (Collared Kingfisher) ကိုးကား ကဏ္ဍ:ပိန်ညင်းငှက်များ။
ပိန်ညင်းလေး (Oriental Dwarf Kingfisher) ကိုးကား ကဏ္ဍ:ပိန်ညင်းငှက်များ။
ပိန်ညင်းရင်ပြာ (Blue-banded Kingfisher) သည် ပိန်ညင်းငှက်မျိုးနွယ်ဝင် ငှက်မျိုးစိတ်တစ်ခုဖြစ်ပြီး လမုတောဒေသများတွင် တွေ့ရှိရလေ့ရှိသည်။
ကိုးကား ကဏ္ဍ:ပိန်ညင်းငှက်များ။
ပိန်ညင်းနားပြာ (Blue-eared Kingfisher) ကိုးကား ကဏ္ဍ:ပိန်ညင်းငှက်များ။
ယူရေးရှားပိန်ညင်းငှက် (သို့) မြစ်ပိန်ညင်းငှက် (Eurasian Kingfisher or River Kingfisher) ကိုးကား ကဏ္ဍ:ပိန်ညင်းငှက်များ။
ပိန်ညင်းပြာကြီး (ခေါ်) ဘလစ်သ်ပိန်ညင်း (Great Blue Kingfisher or Blyth's Kingfisher) ငှက်သည် ပိန်ညင်းငှက်မျိုးနွယ်ထဲတွင် အရွယ်အစားအကြီးမားဆုံး မျိုးစိတ်ဖြစ်သည်။
ပိန်ညင်းမောက်ပါ (Crested Kingfisher) ကိုးကား ကဏ္ဍ:ပိန်ညင်းငှက်များ။
ပိန်ညင်းကျား (Pied Kingfisher) ကိုးကား ကဏ္ဍ:ပိန်ညင်းငှက်များ။
ဗိုက်နီဝါဖလေး (Phaenicophaeus curvirostris) ကိုးကား။
မတ်တာဖူး ( ) သည်ထိုင်းနိုင်ငံ၊ လရယောင်ပြည်နယ်ရှိ မြို့ ( thesaban mueang ) ဖြစ်သည်။
၎င်းသည်ထိုင်းနိုင်ငံ၏အကြီးဆုံး စက်မှုဥယျာဉ် ဖြစ်သော မတ်တာဖူး စက်မှုဇုန် ဖြစ်သည်။
ပြည်နယ်ရုံးများသည် မြေပုံမတာဖူ့ တွင်ရှိသည်။
ပထဝီဝင် မြို့နယ်သည်နိမ်ဖလပ်နှင့်ထက်မာတို့၏ခရိုင်ခွဲများ၊ ဝှေပွန်းခရိုင်တစ်ခုလုံးနှင့် မိန်းလယောင်ခရိုင်မတာဖူ့ နှင့် နိခုံဖက်ထနာခရိုင်ရှိမက်ခါး ခရိုင်၏အစိတ်အပိုင်းများကိုတွေ့ရသည်။
သမိုင်း ၁၉၆၂ ခုနှစ်တွင်သန့်ရှင်းရေးခရိုင် ( ဆုခါဖီးဘက် ) မတာဖူ့ကိုအခြေချမှု၏ပထမဆုံးဒေသန္တရအစိုးရအဖြစ်ဖန်တီးခဲ့သည်။
၁၉၉၁ တွင်ခရိုင်ခွဲများ ( ခရိုင်မြူနီစီပယ် ) နှင့် ၂၀၀၁ ခုနှစ်တွင်မြို့တစ်မြို့သို့အဆင့်မြှင့်ခဲ့သည်။
ကမ္ဘာ့အရင်းအမြစ်အင်စတီကျု့ အဆိုအရ မတာဖူ့သည်ထိုင်းနိုင်ငံ၏လေထုနှင့်ရေထုညစ်ညမ်းမှု၊ စက်မှုလုပ်ငန်းမတော်တဆမှုများ၊ တရားမဝင်အန္တရာယ်ရှိသောစွန့်ပစ်ပစ္စည်းစွန့်ပစ်ပစ္စည်းများနှင့်ကင်ဆာနှင့်မွေးဖွားခြင်းပုံသဏ္ဌာန်များအပါအဝင်ကျန်းမာရေးဆိုင်ရာသက်ရောက်မှုများအနက်ထိုင်းနိုင်ငံ၏အဆိပ်အပြင်းဆုံးနေရာတစ်ခုဖြစ်သည်။
" ကိုးကားချက်များ ပြင်ပလင့်များ မတ်တာဖူးမြူနီစီပယ် (ထိုင်း)။
တံဇောင်းကြီးပင်သည် မိုးခေါင်ရေရှားရပ်ဝန်း၊ အပူပိုင်းဒေသများတွင် များစွာ ပေါက်ရောက်သော အပင်မျိုး ဖြစ်ပြီး၊ တံဇောင်းပြဿဒ်ပင်ဟုလည်း တွင်သည်။
အဖူးအပွင့်များသည် နားကပ်နှင့် တူသောကြောင့်လည်း အချို့အရပ်တွင် စိန်နားကပ်ပင်ဟု ခေါ်သေးသည်။
ပုံပန်း အဖုအထစ်နှင့် ခွများပြားသည်။
အနက်ရောင်ဆူးရှိသည်။
အစေးဖြူ ထွက်သည်။
ဆူးသည် ခြေထောက်ကို စူးမိသော် မြွေဆိုး ကိုက်ခံရသကဲ့သို့ ပူကနဲ ဖြစ်ပြီး၊ ပေါင်တွင် အကြိတ်ဖြစ်၊ ခြေလေး၊ မိနစ်ပိုင်းနှင့် လမ်းမလျှောက်နိုင်လောက်အောင် အဆိပ်ရှိသည်။
အကျိုး နွားများ ကူးစက်ရောဂါ ဖြစ်သော် အပင်ကို နွားခြံဝဝယ် စောက်ထိုး ချိတ်၊ ကင်းပယ်သည်။
အစေးကို ရွေးကြီးစေ့ခန့်မြို၊ ငှက်ဖျားသေသည်။
အအေးဝမ်းပိတ်သူ၊ ရေလုပ်သား၊ ရေငုပ်စသူများ ဝမ်းချုပ်က အစေး တရွေးသားမြို၊ ဝမ်းလျှောပြီးနောက် သက်သာစေသည်။
တံဇောင်းကြီးပင်မှ ရသော တံဇောင်းကြီးနှစ်သည် အစီအရင် တန်ဖိုးရှိလှသောကြောင့် ရလျှင် ဈေးကြီးမပေးက မရောင်းသင့်ဘဲ မိမိကိုယ်တိုင် ဆောင်ထားပါက ပိုမို၍ အကျိုးရှိသည်။
ဘောဂကြီးဂမုန်းသည် ဘောဂလေးဂမုန်း ထက် အရွက်ကြီးပြီး အစိမ်းရင့်ပေါ် အဖြူကွက် ပေါ်လွင်သည်။
အမပင်ဖြစ်သော ဘောဂလေးဂမုန်းနှင့် ဆန့်ကျင်ဘက် အဖိုပင် ဖြစ်ကာ၊ တစ်နှစ်တစ်ကြိမ် ပွင့်သည့် ဂမုန်းမဟုတ်၊ ပွင့်ချင်ချိန် ပွင့်သည်။
အာနိသင် ပန်းပွင့်လျှင် စီးပွားတက်သည်၊ လာဘ်လာဘ ရသည်ဟု ယုံကြည်ကြပြီး၊ ချမ်းသာကြီးဂမုန်း၊ ရွှေလာငွေလာဂမုန်း၊ သူကြွယ်ဂမုန်းတို့ကဲသို့ စီးပွားဂမုန်း စာရင်းဝင်သည်။
လာဘသိဒ္ဓိ ရလိုသူများ စိုက်ကြသည်။
ကိုးကား ကဏ္ဍ:ဂမုန်းပင်။
ကျန်းကျိခဲ() သည် ၁၉၈၈-ခုနှစ် ဖေဖော်ဝါရီလ ၁၆-ရက်နေ့တွင် မွေးဖွားခဲ့သည့် တရုတ်လူမျိုး စားပွဲတင်တင်းနစ် ကစားသမားတစ်ယောက် ဖြစ်သည်။
ကျန်းကျိခဲသည် ၂၀၁၂-ခုနှစ် လန်ဒန်အိုလံပစ်တွင် စားပွဲတင်တင်းနစ် အမျိုးသားတစ်ဦးချင်းပြိုင်ပွဲ ရွှေတံဆိပ်ကို အနိုင်ရရှိပြီး၊ စတုတ္ထမြောက် စားပွဲတင်တင်းနစ် တံခွန်စိုက်ဆုရှင် (Grand Slam)တစ်ယောက် ဖြစ်လာခဲ့သည်။
သူ၏အရင် ပထမ ၃-ဦးမှာ ၁၉၉၂-ခုနှစ်တွင် Jan-Ove Waldner၊ ၁၉၉၉-ခုနှစ်တွင် Liu Guoliangနှင့် ၂၀၀၀-ခုနှစ်တွင် Kong Linghui တို့ဖြစ်ကြသည်။
ကျန်းကျိခဲသည် တံခွန်စိုက်ဆု (Grand Slam)ကို ၄၄၅ ရက်အတွင်း အရယူနိုင်ခဲ့သူ ဖြစ်သည်။
သူသည် ပထမဦးဆုံး ၂၀၁၁-ခုနှစ် ကမ္ဘာ့စားပွဲတင်တင်းနစ်ချန်ပီယံပြိုင်ပွဲ ရွှေတံဆိပ်ကို ရရှိပြီးနောက်၊ ၂၀၁၁-ခုနှစ် ကမ္ဘာ့ဖလား ရွှေတံဆိပ်နှင့် ၂၀၁၂-ခုနှစ် လန်ဒန်အိုလံပစ် ရွှေတံဆိပ်တို့ကို ဆက်တိုက်အနိုင်ရရှိခဲ့သည်။
ပထမဆုံး တံခွန်စိုက်ဆု (Grand Slam)ရရှိပြီးနောက်၊ သူသည် ၂၀၁၃-ခုနှစ် ကမ္ဘာ့စားပွဲတင်တင်းနစ်ချန်ပီယံပြိုင်ပွဲ ရွှေတံဆိပ်နှင့် ၂၀၁၄-ခုနှစ် ကမ္ဘာ့ဖလား ရွှေတံဆိပ်တို့ကို ဆက်လက်ရယူနိုင်ခဲ့ပြီး၊ ဒုတိယအကြိမ် စားပွဲတင်တင်းနစ် တံခွန်စိုက်ဆုရှင်ဖြစ်လာရန် ၂၀၁၆-ခုနှစ် အိုလံပစ်ရွှေတံဆိပ်သာကျန်တော့သော်လည်း၊ အဆိုပါပြိုင်ပွဲတွင် မာလုံကို ရှုံးနိမ့်ခဲ့ပြီး ငွေတံဆိပ်သာ ရရှိခဲ့သည်။
သူသည် စားပွဲတင်တင်းနစ်သမိုင်းတွင် အဓိကကျသောပြိုင်ပွဲများ၏ ရွှေတံဆိပ် ၅-ခုအထိ ရရှိခဲ့ပြီး၊ အဆိုပါပြိုင်ပွဲများတွင် ရွှေတံဆိပ် အများဆုံးကို ဆွတ်ခူးနိုင်ခဲ့သော အမျိုးသားကစားသမားသုံးဦးအနက်မှ တစ်ဦး ဖြစ်လာခဲ့သည်။
ထို့အပြင် သူသည် အဆိုပါ အဓိကရွှေတံဆိပ် ၅-ဆုကို ဆက်တိုက်ရရှိခဲ့သော စံချိန်ကို တင်ထားသူ တစ်ဦးတည်းသော စားပွဲတင်တင်းနစ်ကစားသမားလည်း ဖြစ်သည်။
သရက်ချဉ်သည် သရက်သီးအစိမ်းမှ အချဉ်ရအောင် တည်ဖောက်ထားသော မြန်မာရိုးရာ စားစရာ တစ်မျိုး ဖြစ်သည်။
လုပ်နည်း သရက်သီးအစိမ်းကို ချင်းထိုးသကဲ့သို့ ပါးပါးရှည်ရှည် လှီးပြီးသောအခါ၊ ဇလုံထဲထည့်၊ ဆားဖြင့်နယ်ရသည်။
အချဉ်ဓာတ် ပေါ့အောင် ဆားဖြင့် နယ်ပစ်ခြင်း ဖြစ်ပြီး အချဉ်ကြိုက်က ဆားထည့်ရန် မလိုအပ်ချေ။
အစေးရည်များ စိမ့်ထွက်လာသည့်အချိန်ဝယ် ပွက်ပွက်ဆူနေသော ရေနွေး လောင်းထည့်ပြီး၊ အဖုံးအုပ်ထားရသည်။
ငါးမိနစ်ခန့် ကြာသော် လတ်ဆတ်သော သရက်ချဉ် ဖြစ်လာသည်။
၎င်းမှာ သရက်ချဉ် အဖြူတည်ပုံ ဖြစ်ကာ၊ သရက်ချဉ်အဝါလိုပါက ရေနွေးထည့်သည်နှင့် နနွင်း အနည်းငယ် ထည့်ပေးလိုက်ရုံသာ ဖြစ်သည်။
ဥရောပ ဘောလုံးအဖွဲ့ချုပ် (အတိုကောက်:UEFA /ယူအေးဖာ/ ; ; )) သည် ဘောလုံး၊ ဖူဆယ်ဘောလုံး၊ ကမ်းခြေဘောလုံး အားကစားနည်းများကို ဥရောပတွင် အုပ်ချုပ်သည့် အဖွဲ့အစည်းဖြစ်သည်။
သို့ရာတွင် အချို့သော အသင်းဝင်နိုင်ငံများမှာ မူလအားဖြင့်သော်လည်းကောင်း အလုံးစုံသော်လည်းကောင်း အာရှ၌ပါဝင်ခဲ့ကြသည်။
ဖီဖာ၏ ဘောလုံးအားကစား ကမ္ဘာ့တိုက်ကြီးများ နယ်မြေဒေသကြီး (၆)ခုမှ တစ်ခုဖြစ်သည်။
ယူအေးဖာတွင် အမျိုးသား ဘောလုံးအသင်း (၅၅) နိုင်ငံပါဝင်ကြသည်။
ယူအေးဖာသည် ဥရောပတိုက်ရှိ နိုင်ငံဘောလုံးအသင်းများကို ကိုယ်စားပြု၍ နိုင်ငံ၊ ကလပ် ပြိုင်ပွဲများ : ယူအေးဖာ ဥရောပဖလား ပြိုင်ပွဲ၊ ယူအေးဖာ နိုင်ငံများလိဂ်၊ ယူအေးဖာ ချန်ပီယံလိဂ်၊ ယူအေးဖာ ယူရိုပါလိဂ်၊ ယူအေးဖာ စူပါ ဖလား ကို ကျင်းပပေးသည်။
ထိုပြိုင်ပွဲများရှိ ဆုကြေးငွေ၊ စည်းမျဉ်းများ၊ မီဒီယာ အခွင်းအရေးများကိုလည်း ထိန်းချုပ်စီမံသည်။
Henri Delaunay သည် ပထမဆုံး အထွေထွေအတွင်းရေးမှူးဖြစ်၍ Ebbe Schwartz သည် ပထမဆုံးဥက္ကဋ္ဌဖြစ်သည်။
လက်ရှိဥက္ကဋ္ဌမှာ ဆလိုဗေးနီးယား ဘောလုံးအဖွဲ့ချုပ် ဥက္ကဋ္ဌဟောင်းတစ်ဦးဖြစ်ပြီး ၂၀၁၆ အေသင်မြို့ (၁၂) ကြိမ်မြောက် အထူး ယူအေးဖာညီလာခံ၌ ရွေးချယ်တင်မြှောက်ခြင်းခံရသော သတ္တမမြောက် ဥက္ကဋ္ဌတစ်ဦးဖြစ်သည်။
ဤရာထူးသည် အလိုအလျှောက် ဖီဖာ၏ ဒုတိယ ဥက္ကဋ္ဌအဖြစ်လည်း တာဝန်ထမ်းဆောင်ရသည်။
မှတ်စု ကိုးကား ကဏ္ဍ:ဥရောပရှိ အားကစားအုပ်ချုပ်ရေးအဖွဲ့များ ကဏ္ဍ:ဖီဖာ အဖွဲ့ချုပ်များ ကဏ္ဍ:ဥရောပအခြေစိုက် နိုင်ငံတကာအဖွဲ့အစည်းများ။
နွေရာသီအိုလံပစ်အားကစားပွဲတော် ( ) သို့မဟုတ် ၁၈၉၆ ခုနှစ်တွင်ပထမဆုံးကျင်းပခဲ့သော အိုလံပစ်အားကစားပြိုင်ပွဲသည် ပုံမှန်အားဖြင့် လေးနှစ်တစ်ကြိမ်ကျင်းပသော နိုင်ငံတကာအပြည်ပြည်ဆိုင်ရာ အားကစားပွဲတစ်ခုဖြစ်သည်။
လတ်တလောနွေရာသီအိုလံပစ် အား ဘရာဇီးနိုင်ငံ၊ ရီယိုဒီဂျနေရို တွင်ကျင်းပခဲ့သည်။
အပြည်ပြည်ဆိုင်ရာအိုလံပစ်ကော်မတီ (IOC) သည် အားကစားပွဲများကို စီစဉ်ပြီး အိမ်ရှင်နိုင်ငံ၏ပြင်ဆင်မှုများကို ကြီးကြပ်သည်။
အိုလံပစ် ပြိုင်ပွဲတိုင်းတွင် ပထမနေရာများကို ရွှေတံဆိပ် ၊ ဒုတိယနေရာကို ငွေတံဆိပ်များနှင့် ကြေးဝါတံဆိပ်များ ကိုတတိယနေရာအတွက်ချီးမြှင့်သည်။
ဒီအစဉ်အလာကို ၁၉၀၄ခုနှစ်တွင် စတင်ခဲ့သည်။
ဆောင်းရာသီအိုလံပစ်အားကစား ကို နွေရာသီအိုလံပစ်၏အောင်မြင်မှုအရ ဖန်တီးခဲ့ခြင်းဖြစ်သည်။
၁၈၉၆ ခုနှစ်တွင် နိုင်ငံ ၁၄ နိုင်ငံမှအမျိုးသားပြိုင်ပွဲဝင် ၂၅၀ ဦးထက်နည်းသော ပြိုင်ပွဲပေါင်း ၄၂ခု ဖြင့်ကျင်းပလာသော အိုလံပစ်အားကစားပြိုင်ပွဲသည် ၂၀၁၆ ခုနှစ်တွင် နိုင်ငံပေါင်း ၂၀၆ နိုင်ငံမှ အားကစားနည်း ၃၀၆နည်းတွင် ပြိုင်ပွဲဝင် ၁၁,၂၃၈ဦး (အမျိုးသား ၆,၁၇၉ ဦး၊ အမျိုးသမီး ၅,၀၅၉) အထိတိုးပွားလာသည်။
နွေရာသီအိုလံပစ်ကို တိုက်ကြီးငါးတိုက်ရှိ နိုင်ငံပေါင်း (၁၉) နိုင်ငံကတွင်ကျင်းပခဲ့သည်။
အဆိုပါအားကစားပြိုင်ပွဲအား အမေရိကန်ပြည်ထောင်စု မှ လေးကြိမ်( ၁၉၀၄, ၁၉၃၂, ၁၉၈၄ နှင့် ၁၉၉၆ ခုနှစ်) ၊ ဂရိတ်ဗြိတိန်မှ သုံးကြိမ်( ၁၉၀၈, ၁၉၄၈နှင့် ၂၀၁၂ ခုနှစ် များတွင် နှစ်ကြိမ်စီ) ၊ ဂရိနိုင်ငံမှ နှစ်ကြိမ်( ၁၈၉၆ နှင့် ၂၀၀၄ ခုနှစ်) ၊ပြင်သစ်နိုင်ငံ ( ၁၉၀၀ နှင့် ၁၉၂၄ခုနှစ်) ၊ ဂျာမနီနိုင်ငံ ( ၁၉၃၆ နှင့် ၁၉၇၂ခုနှစ်) နှင့် ဩစတြေးလျနိုင်ငံ ( ၁၉၅၆ နှင့် ၂၀၀၀ခုနှစ် ၊ နှင့် ဆွီဒင်မှ တစ်ကြိမ်( ၁၉၁၂ခုနှစ်)၊ ဘယ်လ်ဂျီယံနိုင်ငံ ( ၁၉၂၀ခုနှစ် )၊ နယ်သာလန်နိုင်ငံ ( ၁၉၂၈ခုနှစ် )၊ ဖင်လန် ( ၁၉၅၂ခုနှစ် )၊ အီတလီနိုင်ငံ ( ၁၉၆၀ခုနှစ် )၊ ဂျပန်နိုင်ငံ ( ၁၉၆၄ ခုနှစ် )၊ မက္ကဆီကိုနိုင်ငံ ( ၁၉၆၈ ခုနှစ်)၊ ကနေဒါနိုင်ငံ ( ၁၉၇၆ခုနှစ် )၊ ဆိုဗီယက်ယူနီယံ ( ၁၉၈၀ခုနှစ် )၊ တောင်ကိုရီးယားနိုင်ငံ ( ၁၉၈၈ ခုနှစ်)၊ စပိန်နိုင်ငံ ( ၁၉၉၂ ခုနှစ် )၊ တရုတ်နိုင်ငံ ( ၂၀၀၈ ခုနှစ်) နှင့် ဘရာဇီးနိုင်ငံ ( ၂၀၁၆ခုနှစ် ) အိမ်ရှင်နိုင်ငံများအဖြစ် အသီးသီးလက်ခံကျင်းပခဲ့ကြသည်။
အိုင်အိုစီသည် ၂၀၂၀ နွေရာသီအိုလံပစ် ကိုကျင်းပရန် ဒုတိယအကြိမ်မြောက်အဖြစ် ဂျပန်နိုင်ငံ တိုကျို ကိုရွေးချယ်ခဲ့သည်။
(သို့သော် အခြေအနေအရ ၂၀၂၁ခုနှစ် တွင်ပြုလုပ်မည်ဖြစ်) ၂၀၂၄ နွေရာသီအိုလံပစ် ကို ပြင်သစ်နိုင်ငံ ပါရီမြို့ ၌ တတိယအကြိမ်ကျင်းပမည်ဖြစ်သည်။
(၎င်း၏ နောက်ဆုံးနွေရာသီအိုလံပစ်ပွဲအား ၁၉၂၄ ခုနှစ်တွင် လက်ခံကျင်းပခဲ့ခြင်းဖြစ်) အိုင်အိုစီသည် ၂၀၂၈ နွေရာသီအိုလံပစ် အတွက် လော့စ်အိန်ဂျယ်လိစ်မြို့ ၊ကယ်လီဖိုးနီးယားပြည်နယ် အားရွေးချယ်ထားသေးသည်။
နွေရာသီအိုလံပစ်အားကစားပြိုင်ပွဲကို ဩစတြေးလျ ၊ ပြင်သစ်နိုင်ငံ ၊ ဂရိတ်ဗြိတိန် ၊ ဂရိနိုင်ငံ နှင့် ဆွစ်ဇာလန်နိုင်ငံ တို့မှာ နှစ်စဉ် ပုံမှန်မပျက်ဝင်ရောက် ယှဉ်ပြိုင်ကြသည်။
ယူနိုက်တက်စတိတ်သည် နွေရာသီအိုလံပစ်အတွက် ဆုတံဆိပ်ရ ဇယားတွင် အမြဲလိုလို ဦးဆောင်သည်။
လက်ခံကျင်းပမှု thumb| နွေရာသီအိုလံပစ်အားကစားပြိုင်ပွဲ လက်ခံကျင်းပသော နိုင်ငံများပြမြေပုံ - နွေရာသီအိုလံပစ်ပွဲတော်ကို တစ်ကြိမ် ကျင်းပခဲ့သည့်နိုင်ငံများသည်အစိမ်းရောင်ဖြင့် ပြထားသည်။
နှစ်ကြိမ် (သို့မဟုတ်)နှစ်ကြိမ်ထက်ပိုသော နိုင်ငံများကို အပြာရောင်ဖြင့်ပြထားသည်။
အမေရိကန်ပြည်ထောင်စုသည်နွေရာသီအိုလံပစ်အားကစားပွဲတော်ကို လေးကြိမ်တိုင် ကျင်းပခဲ့သည်။
၁၉၀၄ အားကစားပွဲကို မစ်ဆူရီပြည်နယ် စိန့်လူးဝစ္စ တွင်လည်းကောင်း၊ ၁၉၃၂ နှင့် ၁၉၈၄ခုနှစ် အားကစားပွဲများကို ကယ်လီဖိုးနီးယားပြည်နယ် ၊ လော့စ်အိန်ဂျလိစ် တွင်လည်းကောင်း ၊ ၁၉၉၆ခုနှစ် ဂျော်ဂျီယာပြည်နယ် ၊ အတ္တလန်တာမြို့ တို့တွင်လည်းကောင်း အသီးသီးကျင်းပခဲ့သည်။
လော့စ်အိန်ဂျလိစ်မြို့တွင် ကျင်းပမည့် ၂၀၂၈ အားကစားပွဲ သည် အမေရိကန်ပြည်ထောင်စု၏ ပဉ္စမအကြိမ်မြောက် နွေရာသီအားကစားပွဲတော် ဖြစ်လာသည်။
၂၀၁၂ ခုနှစ်တွင် ယူနိုက်တက်ကင်းဒမ်းသည် ၎င်း၏တတိယအကြိမ် နွေရာသီအိုလံပစ်အားကစားပြိုင်ပွဲကို လန်ဒန်မြို့တွင်ကျင်းပခဲ့ပြီး နွေရာသီအိုလံပစ်အားကစားပွဲတော်ကိုသုံးကြိမ်ကျင်းပသည့်ပထမဆုံးမြို့ မြို့တစ်မြို့ဖြစ်လာခဲ့သည်။
လော့စ်အိန်ဂျလိစ်၊ ပါရီ နှင့် အေသင် မြိုမြို့ကြီးများတွင်နွေရာသီအိုလံပစ်အားကစားပွဲအား နှစ်ကြိမ်စီ လက်ခံကျင်းပခဲ့ဖူးသည်။
၂၀၂၄ ခုနှစ်တွင် ပြင်သစ်နိုင်ငံ သည် ၎င်း၏တတိယအကြိမ်နွေရာသီအိုလံပစ်အားကစားကို အိမ်ရှင်အဖြစ်လက်ခံကျင်းပမည်ဖြစ်ပြီး ပါရီမြို့သည် နွေရာသီအိုလံပစ်သုံးကြိမ်မြောက် ကျင်းပသည့်ဒုတိယမြို့တော်ဖြစ်လာမည် ဖြစ်သည်။
၂၀၂၈ ခုနှစ်တွင် လော့စ်အိန်ဂျယ်လိစ်သည်သုံးကြိမ်အိမ်ရှင်အဖြစ်လက်ခံကျင်းပသည့်တတိယမြောက်မြို့ဖြစ်လာခဲ့သည်။
ဩစတြေးလျနိုင်ငံ ၊ ပြင်သစ်နိုင်ငံ ၊ ဂျာမနီ နှင့် ဂရိနိုင်ငံ များအားလုံးသည်နွေရာသီအိုလံပစ်ပွဲတော်ကိုနှစ်ကြိမ်စီ ကျင်းပခဲ့သည်။
IOC သည် ၂၀၂၀ နွေရာသီအိုလံပစ် ကိုကျင်းပရန် တိုကျို ကိုရွေးချယ်ထားသည်။